Lav et referat af nedenstående tekst:

Tekst:
De første nordjyske børn under 12 år vil kunne få første stik med coronavaccine allerede på søndag. Det fortæller Anders Cinicola, chefkonsulent i Sundhedsplanlægning i Region Nordjylland til TV2 Nord. - Vi er klar til at vaccinere børn under 12 år fra på søndag. Forældre skal bestille tid til deres børn på www.vacciner.dk . Det er kun muligt at få børn vaccineret ved på forhånd at bestille en tid, siger han. I første omgang er det de 10- og 11-årige, der bliver inviteret, i alt cirka 13.000 børn. - Vi er i fuld gang med at planlægge indsatsen. Vi kommer til at lave et særligt setup for den her nye målgruppe, hvor der er nogle andre og nye forhold, som vi skal være opmærksomme på i forhold til tidligere – nemlig at der skal skabes en tryg og rar oplevelse for børnene, samtidig med at der skal afsættes mere tid til hver vaccination, siger Anders Cinicola. De sidste detaljer i den samlede plan er ved at falde på plads, lyder det fra chefkonsulenten. Vaccinationssteder og dage vil løbende blive opdateret på regionens hjemmeside www.rn.dk/vacciner.

Referat:
Region Nordjylland sender nu invitationer ud til en mindre gruppe børn, der kan få første corona-vaccinationsstik allerede fra på søndag.